Subject: LiBai's poems -set 7 [HZ]

From: Ming Pei <[email-masked]>
Date: Wed, 2 Nov 1994 09:36:11 -0500

Subject: LiBai's poems - Set 7   [HZ]

This is my 7-th posting of LiBai's poems. The poems were originally
coded in BIG5 and then converted to HZ for posting, so there may be
inaccuracies due to conversion in this file.

The original BIG5 version is posted separately.

                        李白诗选之七

075             重忆一首        欲向江东去
076             梦游天姥吟留别  海客谈瀛洲
077             与史郎中钦听黄鹤楼上吹笛        一为迁客去长沙
078             越中览古        越王勾践破吴归
079             苏台览古        旧苑荒台杨柳新
080             望天门山        天门中断楚江开
081             与贾舍人泛洞庭  洞庭西望＊江分

--------
075     重忆一首

欲向江东去
定将谁举杯
稽山无贺老
却□酒船回

076     梦游天姥吟留别

海客谈瀛洲，
烟涛微茫信难求；
越人语天姥，
云霓明灭或可睹。
天姥连天向天横，
势拔五岳掩赤城，
天台一万八千丈，        四
对此欲倒东南倾。
我欲因之梦吴越，
一夜飞渡镜湖月。
湖月照我影，
送我至剡溪。
谢公宿处今尚在，
渌水荡漾清猿啼。
脚著谢公屐，
身登青云梯。
半壁见海日，
空中闻天鸡。
千岩万壑路不定，        转
迷花倚石忽已暝。        椅
熊咆龙吟殷岩泉，
栗深林兮惊层巅，        栗
云青青兮欲雨，
水澹澹兮生烟。
列缺霹雳，丘峦崩摧。
洞天石扉，訇然中开。
青冥浩荡不见底，
日月照耀金银台。
霓为衣兮风为马，
云之君兮纷纷而来下。
虎鼓瑟兮鸾迥车，        回
仙之人兮列如麻。
忽魂悸以魄动，
恍惊起而长嗟。
惟觉时之枕席，
失向来之烟霞。
世间行乐亦如此，
古来万事东流水。
别君去兮何时还？
且放白鹿青崖间，
须行即骑访名山。
安能摧眉折腰事权贵。
使我不得开心颜！

077     与史郎中钦听黄鹤楼上吹笛

一为迁客去长沙
西望长安不见家
黄鹤楼中吹玉笛
江城五月落梅花

去长沙：暗用贾谊的典故。见069〔巴陵赠贾舍人〕注。
梅花落笛：中曲名

078     越中览古

越王勾践破吴归
义士还家尽锦衣
宫女如花满春殿
只今唯有鹧鸪飞

079     苏台览古

旧苑荒台杨柳新
菱歌清唱不胜春
只今惟有西江月
曾照吴王宫里人

080             望天门山

天门中断楚江开
碧水东流向北回
两岸青山相对出
孤帆一片日边来

081     与贾舍人泛洞庭

洞庭西望＊江分  ＊（上林下之）
水尽南天不见云
日落长沙秋色远
不知何处吊湘君